open-index/open-wikipedia-markdown huggingface dataset:
Opatija Lérins

**Opatija Lérins** () je cistercitski samostan na otoku Saint-Honorat, jednom od Lérinskih otoka ispred Francuske rivijere, po kojima je dobio ime. Osnivan je tri puta. U 5. vijeku od strane ga je osnovao Svetog Honorata, a samostan je potom 732. napušten, najvjerojatnije uslijed arapskih napada. Godine 1073. je ponovno podignut, da bi bio napušten neposredno pred Francusku revoluciju 1787. Ponovno je osnovan 1859.

## Vanjske veze
* Abbaye de Lérins website
Alcácer do Sal

**Alcácer do Sal** je grad i općina od 13,046 stanovnika, na jugu Portugala u Regiji Alteneo i Distriktu Setúbal.

## Geografija
Alcácer se prostire na meandru rijeke Sado na nadmorskoj visini od 49 metara, na mjestu gdje počinje njen veliki estuarij dug pedesetak km kojim uvire u Atlanski ocean.
Njegovo ime prevedeno znači *[[Sol|Slana]] [[fortifikacija|utvda]]*, to je zato je plima sa oceana dopire do grada i njegove utvrde.

Nekoliko kilometara nizvodno duž rijeke se na 23,160 hektara proteže Park prirode Estuarij Sado.

## Historija
Alcácer je nikao kao fenički grad-država pod imenom *Bevipo*.

Rimska Republika je nakon što je porazila Kartagu u Trećem punskom ratu zauzela Bevipo i prezvala ga u *Salacio*.
Za kasne antike došlo je do premještanja centra grada od kastruma na brdu u područje oko luke na rijeci.

Nakon Maurske invazije na Iberijski poluotok i zauzimanja  Kraljevstva Vizigota, Mauri su na brdu podigli utvdu uz koju su se naselili i prezvali grad u *al-Qasr* (utvrda). Za razliku od njih domicilno kršćansko stanovništvo nastavilo je živjeti uz luku.
Krajem 9. vijek al-Qasr je za vladavine al-Andalusa bio je moćan grad kom je i Lisabon morao plaćati porez.

Alcácer su Portugalci prvi put zauzeli 1160., ali su ga Mauri preoteli 1191. i vladali njime do 1217., kada su je ponovno zauzeli Portugalci, uz pomoć križara koji su išli u Peti križarski rat.

Prvu povelju o gradskim pravima dobio je 1218. od portugalskog kralja Afonsa II, koji ga je poklonio kao domenu Vitezima Santiaga. Oni su podigli samostan koji je do 13. vijeka, kad su se preselili bio sjedište njihova reda. Ubrzo su se vratili i ostali do 1482. kad su se definitivno preselili u Palmelu. Taj moćni red, koji je svojevremeno bio kraljevstvo u kraljevstvu ostavio je najdublji trag na život grada.

Kad su oni otišli opao je i značaj grada, koji je nadalje živio kao prometna luka za unutrašnjost zemlje i od trgovine.
Širenjem željezničke mreže opao je i brodski prijevoz po rijeci, pa danas grad živi od trgovine, usluga i turizma.

## Izvori

## Vanjske veze

* ''Municipio de Alcácer do Sal'' (službene starnice)
Traktat o čaju

***Traktat o čaju*** () je knjiga koju je 1107. napisao kineski car Huizong iz dinastije Song. Poznat kao jedan od najprosvijećenijih kineskih vladara, Huizong je u knjizi detaljno opisao sve vrste čaja, tehnike uzgajanja, skladištenja, pripreme i samu ceremoniju čaja.
William Warelwast

**William Warelwast**, ponekad poznat i kao **William de Warelwast** (? - 1137), bio je normanski katolički svećenik i biskup Exetera koji je stolovao od 1107. do smrti.

Warelwast je bio rodom iz Normandije , ali se o njegovom životu malo zna sve do godine 1087. kada je postao kraljevski sekretar Williama II. Najveći dio posla mu se svodio na diplomaciju, te je igrao veliku ulogu u kraljevom sporu sa Anselmom, nadbiskupom Canterburyjem, kojim je počela borba za investituru u Engleskoj. Nekoliko puta je otišao u Rim kao kraljev izaslanik kod pape kako bi pokušao riješiti spor u kraljevu korist; srednjovjekovni kroničar Eadmer, jedan od Anselmovih pristaša, tvrdi da je Warelwast potkupio papu ili njegove službenike kako bi spor riješio u Williamovu korist.

Nakon Williamove smrti u lovu, Warelwast je nastavio služiti kao diplomat njegovog nasljednika Henryja I. Nakon što je spor oko investiture okončan, Warelwast je nagrađen s biskupijom Exeter u Devonu, iako je nastavio služiti Henryja kao diplomat i kraljevski sudac. Za njegovog stolovanja je počela izgradnja nove katedrale u Exeteru. Warelwast je oslijepio nakon 1120. godine. Poslije njegove smrti 1137. ga je naslijedio nećak Robert Warelwast.

## Napomene

## Izvori

## Literatura

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*
Roger Bigod, 1. earl Norfolka

**Roger Bigod** ili **Roger Bigot** (? - 9. septembar 1107) bio je normanski vitez koji je sudjelovao u pohodu Williama Osvajača na Englesku, gdje je poslije stekao velike posjede u Istočnoj Angliji i osnovao dinastiju earlova Norfolka.

Nije potvređeno da se borio kod Hastingsa 1066. ali je zato 1069. zajedno sa Robertom Maletom i Ralph de Gaelom 1069. odbio dansku invaziju pod Svendom Estridsenom. Godine 1088. je za vrijeme ustanka barona podržao normandijskog vojvodu Roberta Curthosea protiv kralja Williama Rufusa, ali je do 1100. stekao kraljevsku naklonost i bio jedan od svjedoka Povelje sloboda koju je donio Henry I od Engleske.

Bio je oženjen za Adelaide/Adelizu/Alice de Tosny, s kojom je imao tri kćeri i dva sina - starijeg Williama, koji je potonuo s Bijelim brodom 1120. godine, i Hugha, koji je kasnije postao earl Norfolka.

## Reference

## Vanjske veze
*
Heinrich II od Austrije

**Heinrich II** (*Henrik*; 1107 – 13. januar 1177), također poznat kao **Jasomirgott**, bio je palatinski grof Rajne od 1140. do 1141, markgrof Austrije od 1141. do 1156, vojvoda Bavarske od 1141. do 1156. kao **Heinrich XI** i vojvoda Austrije od 1156. do 1177. Bio je član Kuće Babenberg.

## Izvori
;Napomene

;Literatura

* 
* 
* 
* 
* 
* 
* 
* 

## Vanjske veze

* Heinrich II. Jasomirgott at AEIOU
Car Gaozong od Songa

**Car Gaozong** () (12. jun 1107 – 9. novembar 1187), rođen kao **Zhao Gou**, bio je deseti car Kine iz dinastije Song i prvi car Južnog Songa, koji je vladao od 1127. do 1162. Bio je sin Huizonga i konkubine koja je kasnije postala poznata kao carica majka Xianren (顯仁皇后) (1080–1159). Iz carske prijestolnice Kaifeng je izbjegao nedugo prije što su je zauzeli Džurčeni te 1127. zarobili oca i njegovog polubrata Qinzonga. Gaozong je došao na jug Kine gdje se proglasio carem i svoju prijestolnicu postavio u gradu Lin'an (臨安; današnji Hangzhou, 杭州). Ispočetka se okružio sposobnim vojskovođama kao što su Li Gang, Zong Ze, Yue Fei, Han Shizhong i Yu Yunwen, zahvaljujući kojima su dalji džurčenski napadi odbijeni, a Džurčeni potiskivani prema sjeveru. Međutim, nakon nekog vremena se pod uticajem premijera Qin Huija odlučio za promjenu politike, te uklonio Yue Feija u montiranom procesu i sa Džurčenima sklopio Sporazum u Shaoxingu kome su stranim zavojevačima dani ponižavajući ustupci, a podjela Kine postala permanentna. Gaozong je 1162. abdicirao, ali je do smrti nastavio vladati kao car iz sjene.

## Izvori

|-

|- style="text-align: center;"
Contado

**Contado** je izraz koji u italijanskom doslovno znači grofovija, odnosno okrug, a koji se u historijskom kontekstu koristi za neposrednu okolicu, odnosno ruralna područja u okolici srednjovjekovnih komuna i gradova-država, najčešće ona koja su se nalazila pod njihovom vlašću i kontrolom te služila kao izvor hrane i osnovnih namirnica.
Tallahassee, Florida

**Tallahassee** (čita se **Talahasi**) je glavni grad američke savezne države Florida, na jugu Sjedinjenih Američkih Država od 181 376 stanovnika, metropolitanska zona grada ima 367 413. stanovnika.

*Tallahassee* na jeziku indijanaca Creek znači **stari grad**.
## Geografija
*Tallahassee* leži na samom vrhu Floride u unutrašnjosti na pola puta između gradova Pensacole (zapad) i Jacksonvillea (istočno).
## Historija
Španjolski istraživač Hernando de Soto se utaborio na području grada tokom zime 1539. - 1540. Tim krajem su ispočetka vladali indijanci Apalachee, koje su istisnuli susjedni Creeki. Za vrijeme španjolske kolonijalne uprave osnovano je sedam franjevačkih misija u tom kraju, sa sjedištem u utvrdi San Luis (1633.), koja je uništena - 1704. za vrijeme Rata kraljice Ane (1702. - 1713.) od strane snaga na kojima je komandirao guverner Karoline James Moore. Kad je Florida postala američki teritorij - 1821., imala je dvije prijestolnice Saint Augustine i Pensacolu. Na kraju je izbor pao na *Tallahassee* kao mjesto u sredini između ta dva grada, pa je on postao glavni grad 1824.

Klasicistička palača lokalnog parlamenta počela se graditi 1839., ali se gradnja odužila pa je kupola dovršena tek 1902. Danas je napuštena jer je 1977. izgrađen neboder za potrebe povećane državne administracije.

Za vrijeme Američkog građanskog rata *Tallahassee* je bio jedini glavni grad snaga Konfederacije, istočno od rijeke Mississippi kog nisu zauzele snage Unije, iako su 6. marta 1865. došle na 16 km od grada, ali ih je lokalna milicija odbila.

## Znamenitosti i atrakcije
Najveće atrakcije grada su *Prirodoslovni [[muzej]]*, *Historijski muzej Floride* i *Palača starog [[parlament]]a* iz 19. vijeka.
## Privreda i obrazovanje
*Tallahassee* je trgovački centar poljoprivredno - stočarsko - šumarskog kraja. Grad ima i nešto industrijskih pogona koji proizvode: elektroničke komponente i metalne proizvode, uz nešto štamparija i izdavačkih kuća, tako da su glavni izvor prihoda za većinu stanovnika usluge - državnoj administraciji i velikom broju obrazovnih ustanova.

*Tallahassee* je i važan obrazovni centar, sjedište *Agronomsko-inžinjerskog [[univerzitet]]a Floride*, osnovanog 1887., *Državnog univerziteta Floride*, osnovanog 1851. i *Koledža Tallahassee* osnovanog 1966.

## Reference

## Literatura

* 
* 
* 
* 
* 
* 

## Vanjske veze

* Službene stranice grada 
* ''Tallahassee'' na portalu Encyclopædia Britannica
Annapolis, Maryland

**Annapolis** je glavni grad američke savezne države Maryland, na istoku Sjedinjenih Američkih Država od 38 499 stanovnika.

*Annapolis* je poznat kao sjedište *[[Vojska|Vojne]] mornaričke akademije* (United States Naval Academy).
## Geografija
*Annapolis* leži u Zaljevu Chesapeake, na ušću rijeke Severn, udaljen 42&nbsp;km južno od Baltimora i oko 47&nbsp;km istočno od Washingtona, tako da je danas dio metropolitanske zone Baltimor - Washington.
## Historija
Prvo naselje pod imenom *Providence* osnovali su puritanski izbjeglice 1649.
Jednu kratko razdoblje između 1783. - 1784. *Annapolis* je bio privremeni glavni grad Sjedinjenih Američkih Država.
## Reference

## Literatura

* 
* 
* 
* 
* 
* 

## Vanjske veze

* Službene stranice grada
Robert Fitzhamon

**Robert Fitzhamon** (? - mart 1107) ili Robert FitzHamon, Sieur de Creully (Creully u oblasti Calvados) i Sieur de Torigny (u oblasti Manche u Normandiji) bio je anglo-nomanrski feudalac koji je nakon normanskog osvajanja postao gospodar (lord) Gloucestera u Engleskoj, a poslije osvajanja i Glamorgana u južnom Walesu. Izvori o njegovom ranom životu su oskudni, iako se navodi da je bio u rodu s Williamom Osvajačem. Glamorgan je osvojio 1075. Tokom vladavine Williamovih sinova Williama Rufusa i Henryja I bio je jedan od rijetkih anglo-normanskih magnata koji im je sve vrijeme ostao odan.

Njegova praunuka Isabel od Gloucestera se kasnije udala za kralja Johna.

## Literatura
* C. Warren Hollister, *Henry I*
* Lynn Nelson, The Normans in South Wales, 1070-1171  (see especially pp.&nbsp;94–110 in chapter 5)
* Cardiff Castle
* Norman invasion of South Wales
* Tour of the Abbey 
* Lord of Bristol refers to Robert Fitzhamon as Lord of Bristol, which town and castle became important to his son-in-law.
* Robert of Caen, son-in-law is said here to be grandson of a Welsh prince but most other sources say that his mother was an unnamed woman of Caen.
* Ancestral Roots of Certain American Colonists Who Came to America Before 1700 by Frederick Lewis Weis, Lines: 63-26, 124A-26, 125-26, 185-1.

## Izvori
Les Amours de monsieur Vieux Bois

***Les amours de Mr. Vieux Bois*** (; na engleskom ***The Adventures of Obadiah Oldbuck***), također poznat pod naslovom ***Histoire de M. Vieux Bois*** () ili, jednostavno, *Monsieur Vieuxbois*, je kratka knjiga koju je napisao i ilustrirao švicarski karikaturist Rodolphe Töpffer. Naslovni protagonist je muškarac koji doživljava bizarne i šaljive pustolovine pri pokušaju da se oženi za ženu u koju je zaljubljen. Knjigu je Töpffer prvi put napisao 1827. godine iz zabave te je nije objavio. Tek 1837. je objavio verziju od 88 stranica na kojoj se nalazilo 198 crteža. Töpffer je za *Vieuxbois* i slične knjige koristio izraz *histoires en enstampes* ("gravirane priče") i smatrao da su zbog svoje kombinacije crteža i jednostavnog teksta idealno štivo za djecu i publiku iz nižih klasa. Knjiga je doživjela veliki uspjeh, a 1839. godine i drugo izdanje. Već 1841. su se pojavila izdanja u UK, a 1842. u SAD, iako s engleskim tekstom, i bez pripisivanja autorstva Töpfferu. Dio današnjih historičara, pak, *M. Vieux Bois* smatra prvim stripom u historiji.

## Vanjske veze
* ''Les amours de Mr. Vieux Bois''  Full 1839 edition at Michigan State University Libraries
* 
* ''Histoire de Mr. Vieux Bois''  Full 1827 manuscript edition at "King Leonardo and his Short Subjects"
Histoire pittoresque, dramatique et caricaturale de la sainte Russie

***Histoire pittoresque dramatique et caricaturale de la Sainte Russie*** (), skraćeno ***Historija Svete Rusije*** je knjiga koju je godine 1854. objavio znameniti francuski ilustrator Gustave Dore. Sastoji se od 104 strane sa 500 crteža praćenih tekstom, koje je napisao sam Dore, a u kojoj se na satirički način prikazuje historija Rusije. Knjiga je objavljena u vrijeme krimskog rata u kome se tadašnja Francuska sukobila sa carskom Rusijom, a što je u tadašnjoj javnosti izazvalo revanšističko raspoloženje, odnosno sukob je shvaćen kao prilika za odmazdu Rusiji za poraz Napoleona u Rusiji nekoliko decenija prije. Dore je, u skladu sa šovinističkim predrasudama svojih čitatalja, u *Historiji* Ruse opisao kao barbarski i primitivni narod, istovremeno nasilan i agresivan prema drugim narodima, a s druge strane servilan prema svojim despotskim vladarima koji su u pravilu prikazani kao duševni bolesnici. Iako je knjiga doživjela uspjeh i Doreu omogućila nastavak karijere, kod kasnijih historičara umjetnosti je uglavnom zanemarena, što se tumači kako njenim problematičnim sadržajem, tako i njenom formom "gravirane priče". S vremenom je, međutim, stekla ugled među historičarima stripa kao jedan od prvih primjera tog medija koga će razviti kasniji autori.

## Vanjske veze
* Članak o knjizi u Indy Magazineu
Alberto Entrerríos

**Alberto Entrerríos Rodríguez** (Gijón, 7. studenog 1976.) je umirovljeni španjolski rukometaš i reprezentativac, aktualni trener kluba HBC Nantes.

Igrajući u Španjolskoj, Entrerríos je najviše (9 sezona) igrao za BM Ciudad Real te 1 sezonu za BM Atlético de Madrid, koji je nasljednik Ciudada. Godine 2012., prelazi u HBC Nantes. Sa Ciudadom je osvojio jednu Ligu prvaka, a sa reprezentacijom dva svjetska naslova (2005., 2013.). Nakon svjetskog prvenstva 2013. se umirovio, ostvarivši 240 nastupa sa 726 golova. 

Njegov je brat Raúl Entrerríos, također rukometaš.
Max und Moritz

***Max i Moritz*** (), originalno ***Max und Moritz – Eine Bubengeschichte in sieben Streichen*** (), je ilustrirana knjiga za djecu koju je 1865. objavio njemački književnik Wilhelm Busch. Ilustracije, koje prati tekst u stihovima, prikazuje dvojicu nestašnih dječaka koji čine niz psina stanovnicima svog sela prije nego što dobiju zasluženu kaznu. Knjiga je doživjela ogromnu popularnost i postala dio njemačke kulture, a nije rijetkost da upravo zbog nje roditelji blizancima ili braći znaju davati imena Max i Moritz. Zbog uticaja na njemačkog umjetnika Rudolpha Dirksa, koji je u SAD po uzoru na *Maxa i Moritza* stvorio *[[The Katzenjammer Kids]]*, knjiga se smatra važnom u historiji strip-umjetnosti.

## Vanjske veze

* 
* Max und Moritz  
* Max & Maurice, a Juvenile History in Seven Tricks (German/English) App for iPad iPhone iPod, told with animated pictures and readout function
Wilhelm Busch

**Vilhelm Buš** (; Vidensal, 15. april 1832 – Mihnshauzen, 9. januar 1908), bio je nemački crtač, slikar i pesnik.

Od 1851. studirao je na Akademiji u Diseldorfu i Antverpenu gde se upoznao sa holandskim slikarstvom 17. veka. Godine 1854. nastavio je školovanje na Akademiji u Minhenu kod Kolbaha. Tu su nastale njegove studije pejzaža i karikature za publikacije udruženja umetnika J‏ung-München čiji je član bio. Godine 1858. počeo je da sarađuje na *Fliegenden Blätten* i *Münchener Bilderbogen*. Jedno od njegovih najuticajnijih dela, satirična priča u slikama *[[Maks i Moric]]* pojavila se 1865. godine. Iako se od 1884. u većoj meri okrenuo slikarstvu oko 1000 njegovih slika među kojima i veliki broj pejzaža u malom formatu i žanr slike nisu poznate široj publici jer tokom njegovog života nisu javno izlagane.

## Djela

* "Šale u slikama",
* "Max i Moritz" (1865.),
* "Pobožna Jelena",
* "Gospodin i gospođa Knopp",
* "Istina i obmana",
* "Plisch i Plum".

## Galerija

Datoteka:MaxMoritz.jpg|Max i Moritz
Datoteka:Fipps.jpg|*Fipps der Affe*
Datoteka:Knopp.jpg|Gospodin i gospođa Knopp
Datoteka:Huckebein.jpg|*Hans Huckebein, der Unglücksrabe*
Nagrada Saturn za najbolji scenario

Slijedi lista dobitnika **[[Nagrada Saturn|nagrade Saturn]] za najbolji scenarij** na podrucju znanstvene fantastike, fantazije i horora na filmu, televiziji i kućnom videu:

## Vanjske veze
* Nagrada za najbolji scenarij
Rodolphe Töpffer

**Rodolphe Töpffer** (31. januar 1799 – 8. jun 1846) bio je švicarski nastavnik, pisac, slikar i karikaturist koji se smatra prvim strip-umjetnikom.

Rodio se u Genevi kao sin etabliranog švicarskog slikara Adam-Wolfganga Töpffera (1766 - 1847), koji je, između ostalog, bio službeni slikar francuske carice Joséphine de Beauharnais. Neko vrijeme se školovao u Parizu, prije nego što se vratio u Genevu gdje je radio kao nastavnik u školi, vlasnik internata, a potom profesor književnosti na Univerzitetu u Genevi. Slikanjem i pisanjem se bavio uglavnom iz zabave u slobodno vrijeme, a radove je prikazivao samo svojim prijateljima, među kojima su se nalazila neka od najpoznatijih imena Evrope ranog 19. vijeka. Među njima je bio i J. W. Goethe, koji ga je nagovorio da objavi neke od radova u kojima je na satirički način prikazivao evropsko društvo svog doba. Godine 1837. je tako objavio knjigu *[[Histoire de M. Vieux Bois]]* koja je kombinirala karikature sa jednostavnim tekstualnim komentarom. Ta i druge knjige, koje je Töpffer nazivao *histories en enstampes*, danas se smatraju prvim stripovima.

## Reference

## Vanjske veze

* An online version of his first illustrated story, ''Les Amours de Monsieur Vieux-Bois'' , in manuscript form
* Pictures and texts of ''Voyages en zigzag, ou excursions d'un pensionnat en vacances dans les cantons suisses et sur le revers italien des Alpes'' by Rodolphe Töpffer can be found in the database VIATIMAGES .
* The story ''Histoire d'Albert'' as PDF-file
* Published version of the above story 
* A critical biography of Töpffer  
* The complete comics of Töpffer and first English translation
Baton Rouge, Louisiana

**Baton Rouge** (čita se **Baton Ruž**) je glavni grad američke savezne države Louisiana, u sredini Sjedinjenih Američkih Država od 229 493 stanovnika.

*Baton Rouge* je poznat po svojoj velikoj Rafineriji nafte kompanije Exxon.
## Geografija
*Baton Rouge* leži na jugoistoku Louisiane na rijeci Mississippi, udaljen 110 km sjeverozapadno od New Orleansa i Meksičkog zaljeva.

*Baton Rouge* ima Vlažnu subtropsku klimu po Köppenovoj klasifikaciji klime sa blagim zimama, i vlažnih toplim ljetima. Kako leži blizu Meksičkog zaljeva česti su snažni tornadi koji znaju teško oštetiti grad.

## Historija
*Baton Rouge* iznikao je iz vojne utvrde, koju su podigli Francuzi 1719. koji su tad vladali dolinom rijeke Mississippi - zvanom Louisiana.

## Reference

## Literatura

* 
* 
* 
* 
* 
* 

## Vanjske veze

* Službene stranice grada
Ally Sloper

**Alexander "Ally" Sloper** je izmišljeni lik londonskog pijanca i obješenjaka koga je stvorio engleski ilustrator Charles Henry Ross, i koji se prvi put pojavio 1867. u humorističkom časopisu *Judy*, u seriji vezanih karikatura praćenih tekstom koji je pisala njegova supruga Emilie de Tessier. Sloper, prikazan kao lutalica sklon piću, ženama i pokušajima brzog bogaćenja, ali i uvijek spremna pomoći ljudima u nevolji, stekao je ogromnu popularnost i postao jednim od najomiljenijih likova popularne kulture u viktorijanskoj Engleskoj. Godine 1884. je počeo izlaziti tjedni časopis posvećen njegovim pustolovinama poznat kao *[[Ally Sloper's Half Holiday]]*, a što se često navodi kao prvi takav časopis u historiji stripa. Allyju Sloper je osim na stranicama časopisa publici postao poznat i preko kazališnih predstava, a potom i nekoliko igranih filmova. Njegovu popularnost je odnio prvi svjetski rat i društvene promjene s kojima se on nije mogao prilagoditi. Usprkos toga je stekao poštovanje među kasnijim historičarima stripa, a od 1978. do 1982. je po njemu nosila ime nagrada Ally Sloper. Lik Allyja Slopera se često navodi kao model po kome je Charlie Chaplin stvorio svoj znameniti lik Skitnice.

## Vanjske veze

* Ally Sloperat Don Markstein's Toonopedia.  from the original on April 4, 2012.
* Image from Ally Sloper's Half Holiday 
* Online Exhibition of Ally Sloper's Half Holiday, Bruce Peel Special Collections Library, University of Alberta
Chesapeake (zaljev)

**Zaljev Chesapeake** (engleski: *Chesapeake Bay*) je najveći prirodni zaljev na istočnoj obali Sjedinjenih Američkih Država u Atlanskom oceanu.

## Geografija
Zaljev Chesapeake nastao je kao estuarij rijeke Susquehanna i njenih pritoka. Zaljev ima površinu od nekih 11.601 km², prosječno je dubok 14 m. Uvučen je u kopno nekih 311 km u smjeru sjever-jug, i širok od 5 to 40&nbsp;km. Duž njegove južne obale smještena je američka savezna država Virginia, a duž sjeverne Maryland.
U zaljev Chesapeake utječe brojne rijeke, sa zapada su to; James, York, Rappahannock, Potomac i Patuxent, a sa istoka; Wicomico, Nanticoke, Choptank i Chester. Zaljev je gusto naseljen, najveći grad i najveća luka je Baltimore.

Jamestown, jedno od prvih naselja evropskih doseljenika na tlu Sjeverne Amerike, osnovano je u mirnom zaljevu Chesapeake. Godinu dana kasnije engleski kolonist John Smith izradio je prvu preciznu kartu zaljeva i njegovih rijeka, što je budućim naseljenicima pomoglo u traženju pogodnih mjesta za naseljevanje. Za vrijeme Britansko-američkog rata, Britanci su upravo iz zaljeva Chesapeake izvršili invaziju Sjedinjenih Američkih Država 1812.

## Reference

## Vanjske veze

* ''Chesapeake Bay'' na portalu Encyclopædia Britannica
Charles Henry Ross

**Charles Henry Ross** (1835 - 12. oktobar 1897) bio je engleski književnik, ilustrator i novinski urednik, poznat kao autor petparačkih romana (*[[penny dreadfuls]]*), ali i tvorac Ally Slopera, protagonista karikatura kojima je tekstualni komentar davala njegova supruga Marie Duval, jednog od najpopularnijih likova viktorijanske Engleske i jednog od prvih strip-junaka.

## Vanjske veze
*  John Adcock, « Charles Henry Ross », *Yesterday's papers*, 11. septembar 2010.
*  George i Edward Dalziel, *[http://archive.org/details/brothersdalzielr00dalz The Brothers Dalziel. A record of fifty years' work in conjunction with many of the most distinguished artists of the period, 1840-1890]*, London : Methuen, 1901.
*  David Kunzle, « Marie Duval: A Caricaturist Rediscovered », *Woman's Art Journal*, vol. 7, n°1, proljeće 1986, p.&nbsp;26-31.
Kompjuterska animacija

**Kompjuterska animacija** ili **Računarska animacija** je umjetnost stvaranja pokretnih slika uz pomoć računara. Računarska animacija je potpolje računarske grafike i animacije. Najčešće se stvara u 3D grafici, ali i 2D grafici. Veoma često se poistovjećuje sa računarski stvorenim slikama (CGI), naročito kada se koristi u filmovima. 

Da bi se stvorila iluzija kretanja, slika se prikazuje na monitoru koja se velikom brzinom zamijenjuje sljedećom sličnom slikom koja je blago izmjenjena. Ova tehnika je sasvim identična onoj koja se koristi na televiziji i filmovima. 

3D računarska animacija je nasljednik ove umjetnosti. Animirana figura je napravljena, a ona se sadrži od nekoliko dijelova koje je animator napravio. Onda se tim dijelovima dodijeljuju putanje koje će pratiti, i tako stvarajući kretanje. Završni čin je da ta napravljena figura dobije izgled je uz pomoć renderiranja. 

## Primjer
 
Slika ima boju pozadine crnu. Potom je koza nacrtana na desnoj strani ekrana. Sljedeća slika je blago promijenjena jer je koza pomjerena lijevo. Ovaj proces se ponavlja, svaki put pomičuči kozu lijevo. Ako se taj proces ponavlja dovoljno brzo koza će odavati utisak da se glatko kreće prema lijevoj strani.

## Objašnjenje
Da bi prevarili oko i mozak da vidi glatko pomjeranje objekata u slikama, one bi se trebale da izmjenjuju 12 puta u sekundi ili brže. Vrijednosti preko 70 slika u sekundi nemaju prakično efekta jer ljudsko oko ne može primjetiti razliku kod većih vrijednosti. Kod vrijednosti ispod 12 slika u sekundi većina ljudi može opaziti trzanje što ne doprinosi glatkom kretanju. Obični crtani filmovi obično koriste 15 slika u sekundi. Standardni filmovi na televiziji i kinima koriste oko 24 slike u sekundi za stvaranje iluzije kretanja. Kod računarskih igara brzina zavisi od grafičke kartice, a prihvatljive brzine se kreću od 30 slika u sekundi pa na više. Računari i video kamere su omogućili bolji rad sa filmovima odnosno pokretnim slikama, dok su jake grafičke kartice potpomogle bolje real-time prikazivanje slika u računarskim igrama.

## Povezano
* Animacija
* Računarski stvorene slike

## Vanjske veze

* Kako funkcionira kompjuterska animacija?
* Što je računarska animacija?
Caran d'Ache

**Emmanuel Poiré** (1858 - 1909), poznatiji pod pseudonimom **Caran d'Ache**  bio je francuski karikaturist iz druge polovice 19. vijeka. Rodio se i odrastao u carsku Rusiji kao potomak Napoleonovog grenadira koji je tamo ostavljen tokom invazije 1812. godine. U Francusku je emigrirao 1877. i priključio se vojsci, gdje je započeo karijeru ilustratora u časopisu La vie militaire. Kasnije je postao suradnik uglednih listova kao što je *[[Le Figaro]]*. Njegove radove, od kojih je pokušao stvoriti "roman bez riječi", su kasniji historičari stripa nazvali pretečom grafičkog romana.

## Izvori
 

## Vanjske veze

* Caran d'Ache biography on Lambiek Comiclopedia
Raúl Entrerríos

**Raúl Entrerríos Rodríguez** (Gijón, 12. veljače 1981.), umirovljeni španjolski rukometaš i reprezentativac koji je posljednje igrao za Barcelonu. Entrerríos, koji se umirovio nakon Olimpijade 2020. godine (koja se održala 2021. godine), slovi za jednog od najboljih španjolskih rukometaša u historiji. Karijeru je završio kao dugogodišnji reprezentativni kapetan te tadašnji rekorder po broju nastupa za reprezentaciju.

Cijeli igračku karijeru proveo je u Španjolskoj. S reprezentacijom je osvojio svjetsko prvenstvo 2005. godine i olimpijsku broncu 2008. godine. Godine 2013., kada Španjolska po drugi put postaje prvak svijeta, nije sudjelovao zbog ozljede mada se spustio na teren kako bi proslavio s igračima. Bio je reprezentativni kapetan kada je Španjolska 2018. i 2020. godine povezala dva europska srebra, a umirovio se nakon osvajanja druge olimpijske bronce, ukupno četvrte za Španjolsku.

Po umirovljenju je postao trener U-18 momčadi Barcelone.

Njegov brat, Alberto Entrerríos, također je bivši profesionalni rukometaš.
Muhamed Nezirović

**Muhamed Nezirović** (Sarajevo 17. maja 1934. - Sarajevo, 2. juna 2008.) je bio bosanskohercegovački lingvist i diplomata. Posebno je poznat po radovima o jeziku sefardskih jevreja.
 
## Život
Diplomirao na Filozofskom fakultetu u Sarajevu. Odsek za romanske jezike i književnosti. Doktorirao na Univerzitetu u Clermont-Ferrandu (Francuska). Radni vek je proveo kao profesor na Odseku za romanistiku Filozofskog fakulteta Univerziteta. Posle penzionisanja njemu je dodeljeno zvanje profesora emeritusa.

Kao filolog, lingvist i istoričar književnosti bavio se proučavanjem starofrancuskog jezika i srednjovjekovne francuske književnosti. Posebno veliki doprinos dao je u polju istraživanja jevrejsko-španskog jezika bosanskih Sefarda, njihovoj usmenoj i pisanoj književnosti, te pojavama vezanim za boravak i život hispanofone zajednice u Bosni i uopšte sefardskih zajednica na Balkanskom poluostrvu.

Njegov interes za nasleđe bosanskih jevreja bio je u vezi i sa činjenicom da je poticao iz porodice čiji su članovi poznavali i govorili jevrejsko-španski jezik.

## Političke i diplomatske aktivnosti
Na Bosnjačkom Saboru održanom u Sarajevu 27. i 28. septembra 1993. godine izneo stav da Bošnjaci moraju krenuti u projekt stvaranja svoje nacionalne države, te se zalagao za stvaranje tri etnički zasnovane republike i kasniju podelu države.).

U periodu od 1995. do 1998. godine obavljao je dužnost ambasadora Bosne i Hercegovine u Kraljevini Španiji i u tom razdoblju gostovao kao profesor na španjolskim univerzitetima.

## Dela
Objavio je više knjiga o jeziku i životu bosanskohercegovačkih sefardskih jevreja. Bio je i jedan od urednika *Enciklopedije Jugoslavije* (Redakcija za BiH):

### Knjige
* *Le vocabulaire dans deux versions du Roman de Thèbes* (1980)
* *Jevrejsko-španjolska književnost* (1992).

### Prevodi
* Marguerite Duras, *Ljubavnik* (1985).
* *Jevrejsko-španjolski romancero: (romance i druge pjesme)* (1987), s jevrejsko-španskog.
* Laura Papo Bohoreta, *Sefardska žena u Bosni* (2005), s jevrejsko-španskog.

## Nagrade i odlikovanja
* Vitez Italijanske Republike (1979). Odlikovan za kulturne zasluge.
* Dobitnik godišnje nagrade književnih prevodilaca BiH (1987).
* Nosilac najvećeg španskog odlikovanja Izabele Katoličke (2003).

## Reference
Des Moines, Iowa

**Des Moines** (čita se **De Mojn**) je glavni i najveći grad američke savezne države Iowa, u sredini Sjedinjenih Američkih Država od 203 433 stanovnika, metropolitanski *Des Moines* u kom su i gradovi *West Des Moines*, *Urbandale* i *Pleasant Hill* ima 569 633 stanovnika.
## Geografija
*Des Moines* leži na ušću rijeka Des Moines i Raccoon, udaljen 532 km zapadno od Chicaga i Velikih jezera.
## Etimologija imena mjesta
Porijeklo imena grada *Des Moines* je i danas nepoznanica, postoji više teorija, po jednoj to je iskrivljeni francuski izgovor od indijanskog imena za istoimenu rijeku Des Moines, koju su oni zvali **Moingona**, po drugoj teoriji ime je proizašlo iz francuske riječi **moyen** (sredina) jer se mjesto nalazilo na sredini između rijeka Missouri i Mississippi, a po trećoj ime grada vodi porijeklo od francuske riječi **moines** (redovnici), jer su redovnici Trapisti tu živjeli.
## Historija
*Des Moines* izrastao je iz američke vojne utvrde - **Fort Des Moines**, podignute 1843. na ušću dviju rijeka da se zaštite indijanci Sauk i Fox. Njihova zaštita nije dugo trajala, jer je već 1845. kraj otvoren za nove doseljenike sa istoka. Nakon tog se naselje brzo povećavalo, pa je 1851. dobilo status grada, a 1857 iz imena mu je izbačeno ono - *fort*, te iste godine postao je glavni grad Iowe umjesto dotadašnjeg Iowa Citya.

Između 1910. - 1920. rast grada se rapidno ubrzao, kad su u njegovoj blizini pronađene velike količine ugljena.
 
## Privreda i školstvo
Današnji *Des Moines* je grad snažne industrije, gume (Firestone) i strojevi za poljoprivredu, ali i jaki financijski centar okrenut farmerima (osiguranje). Pored tog snažno je i izdavaštvo, koje je isto tako namjenjeno farmerima.

Grad je i snažni obrazovni centar; Univerzitet Drake, osnovan 1881., Medicinski univerzitet, osnovan 1898., Koledž Grand View (1881.) i Poslovni koledž ABC (1921.) 

## Reference

## Literatura

* 
* 
* 
* 
* 
* 

## Vanjske veze

* Službene stranice grada 
* Des Moines na portalu Encyclopædia Britannica
Marie Duval

**Isabelle Emilie de Tessier**, poznatija pod pseudonimom **Marie Duval** (Marylebone, London, 1847 - Wandsworth, 1890) bila je britanska karikaturistica i spisateljica francuskog porijekla, poznata po radu na popularnim karikaturama/ranim stripovima o Allyju Sloperu. Prije bavljenja karikaturama je radila kao kazališna glumica, gdje ju je upoznao Charles Henry Ross, tvorac Allyja Slopera; njihov međusobni odnos je predmet rasprave o historičarima. U svakom slučaju, Marie Duval je radila na Allyju Sloperu od 1869. do 1874. Često se naziva prvom ženom-karikaturistom i prvom autoricom u historiji stripa.

## Izvori
*  John Adcock, « Ally Sloper by Marie Duval », *Yesterday's papers*, 10. II 2009.
*  John Adcock, « Charles Henry Ross », *Yesterday's papers*, 11. IX 2010.
*  Ellen C. Clayton, *[http://books.google.com/books?id=eM8DAAAAYAAJ&pg=PA330#v=onepage&q&f=false English Female Artists]*, vol. 2, Tinsley Brothers, 1876, p.&nbsp;330-333.
*  David Kunzle (1986), « Marie Duval: A Caricaturist Rediscovered », *[[Woman's Art Journal]]*, vol. 7, n°1, printemps-été 1986, p.&nbsp;26-31. Publié également dans « Marie Duval and Ally Sloper », *[[History Workshop]]*, n°21, printemps 1986, p.&nbsp;132-140.
Creek

**Creek** (čita se **Krik**) zvani i **Muscogee**, je ime jednog od najbrojnijih indijanskih domorodačkih plemena iz Sjedinjenih Američkih Država.

Današnji malobrojni pripadnici *Creeka* žive uglavnom po južnim američkim saveznim državama; Alabama, Louisiana, Oklahoma, Florida i Texas.

## Vanjske veze
* Muscogee (Creek) Nation
Puget (zaljev)

**Zaljev Puget** čita se **Pjudžet** (engleski: *Puget Sound*) je veliki prirodni zaljev na zapadnoj (pacifičkoj) obali Sjedinjenih Američkih Država u Državi Washington.

## Geografija
Zaljev Puget ima površinu od nekih 1 020 km², prosječno je dubok 62 m. Zaljev se proteže od kanala Juan de Fuca i Georgia na jug dobrih 160&nbsp;km. U zaljev se ulazi kroz tjesnac Admiralty pored otoka Whidbey. Odmah na ulazu sa njegove zapadne strane leži Kanal Hood koji je i sam veliki duboki uski zaljev. Puget se na svom sjevernom kraju produžuje u dolinu 565&nbsp;km na jug između Oregonskih obalnih planina i Kaskadskih planina sve do kotline rijeke Willamette.

U zaljev utječu brojne rijeke: Deschutes, Nisqually, Puyallup, Duwamish, Cedar, Snohomish, Stillaguamish, Skagit i Skokomish. Od svih njih su rijeke Skagit, Snohomish i Duwamish plovne do duboko u unutrašnjost.

## Ekonomija
Zaljev Puget ima brojne odlične duboke luke, od kojih su najveće; Seattle, Tacoma, Olympia, Everett i Port Townsend iz kojih se izvoze plodovi bogatog poljoprivrednog zaleđa. U gradu Bremertonu se nalazi poznato brodogradilište koje radi vojne brodove i puno izvozi. Čitav zaljev je odlična luka za brodove, ali je još uvijek je bogat lososima, koji se i nadalje love, ali bitno manje nego u prošlosti.

## Historija
Krajem 19. vijeka zaljev Puget bio je poznat kao južni ulaz za Aljasku. Zaljev Puget detaljno je ispitao britanski moreplovac George Vancouver 1792. godine, ime je dobio po drugom poručniku Peteru Pugetu, koji je oplovio glavni kanal.

## Izvori

## Vanjske veze

* ''Puget Bay'' na portalu Encyclopædia Britannica
Pomoćne linije

U muzici **pomoćne linije** se još zovu i *pomoćnice*, *crte*, *crtice*, *pomoćne crt[e]ice*, *pacrte*, *pomoćni linijski sistem* (, , , ). To su dodatne crte koje se koriste u muzičkoj notaciji da bi se prostorno ograničeni *[[linijski sistem]]* proširio naviše i naniže, jer se u njega može zapisati samo 11 različitih osnovnih nota.

## Nekoliko pravila kod pisanja pomoćnih linija
**1. ** Radi preglednosti i jasnoće notnog teksta, prilikom pisanja pomoćnih linija treba obratiti pažnju  ***da pomoćne linije budu*** (*kao na drugoj slici desno*) **: **

: **a) ** iste dužine
: **b) ** razmaknute jedna od druge koliko su i linije linijskog sistema
: **c) ** međusobno paralelne
: **d) ** pri pisanju prve ubeležene, a potom se piše notna glava


**2. ** <span style="color: #006400; ">'''''Predznake'''''</span> treba pisati u visini notne glave i ispred nje (*kao na drugoj slici desno*) , a ne u visini pomoćnih linija, tj. Ispred njih!

 Primeri *neispravno napisanih* ***pomoćnih linija i predznaka***: 

## Povezano
* Notne skraćenice
* Abrevijature

## Reference
A. B. Frost

**Arthur Burdett Frost** (17. januar 1851 - 22. jun 1928) bio je američki likovni umjetnik, poznat po brojnim ilustracijama, ali i kao tvorac nekih od najranijih stripova. Njih je stvorio na temelju karikatura s vezanom radnjom, koje je prikupio u svoju antologiju *Stuff and Nonsense* godine 1884.

## Galerija

File:A.B.Frost 1879-12 Harper's 355 p160 English th.png|A. B. Frost's first comic: a German attempts to pronounce English-language "th" sounds, December 1897
File:A.B.Frost 1881-07 Harper's monthly 374 vol63 p320 our cat eats rat poison.png|*Our Cat Eats Rat Poison* (titled *Fatal Mistake* in later editions)


## Reference

## Vanjske veze

* Morristown: A.B. Frost Collection
* Lambiek Comiclopedia
Jim Belushi

**Džejms Beluši** (15. jun 1954.) je američki glumac albanskog porekla, poznat i kao mlađi brat znamenitog komičara Džona Belušija.

## Rani život
Beluši je rođen u Čikagu, savezna država Ilinois, kao sin Agneš (rođene Samaras) koja je radila na farmi koza i Adama Belušija, Albanskog imigranta i vlasnika restorana koji je napustio svoje rodno selo 1934. kada je imao 16 godina. Nakon maturiranja na *Wheaton* centralnoj gimnaziji, Beluši pohađa *College of DuPage* i diplomira na univerzitetu *Južni Ilinois*.

## Privatni život
Beluši se ženio tri puta i ima troje dece. Oženio se Sandrom Devenport 17. maja 1980. i sa njom ima sina Roberta, rođenog 1981. U braku sa Mardžori Brensfild je bio od 1990. do 1992. U braku sa Jennifer Sloan je od 2. maja 1998. sa kojom ima kćerku Džejmison (rođenu 1999) i sina Džareda (rođenog 2002).

## Filmografija

## Izvori

## Vanjske veze

*
Georges Colomb

**Georges Colomb** (Lure, Haute-Saône, 25. maj 1856 – Nyons, 3. januar 1945) bio je francuski botaničar, popularizator nauke i pionir *[[Bande Dessinée|bande dessinée]]* (francuskog stripa).

Colomb je bio zamjenik direktora botaničke laboratorije na Sorbonnei. Jedan od njegovih učenika je bio i znameniti romanopisac Marcel Proust.

Colomb je stripove pod pseudonimom *Christophe* objavljivao u dječjem časopisu *[[Le Petit Français illustré]]*. Njegova najpoznatija djela su *[[La Famille Fenouilard]]* (1889 - 1893), *[[Les Facéties du sapeur Camember]]* (1890- 1896), *[[L'Idée fixe du savant Cosinus]]* (1893 - 1899) i *[[Les Malices de Plick et Plock]]* (1893 - 1904).

## Literatura
* Coward, David (2003). *A history of French literature: from chanson de geste to cinema*. Wiley-Blackwell. .
* Luckhurst, Nicola (2000). *Science and structure in Proust's À la recherche du temps perdu*. Oxford modern languages and literature monographs. Oxford University Press. .
* Vladimir G. Maz'ya, T. O. Shaposhnikova (1999). *[[Jacques Hadamard]]: a universal mathematician. *History of mathematics, vol 14. AMS Bookstore. .

## Vanjske veze
* L'idée fixe du savant Cosinus
The Yellow Kid

**The Yellow Kid** () je bio izmišljeni lik i protagonist istoimenog stripa koji se originalno objavljivao od 1895. do 1898. u njujorškim novinama *[[New York World]]* i *[[New York Journal American|New York Journal]]*. Lik je osmislio Richard F. Outcault, a prvi put se pojavio u stripu ***Hogan's Alley*** koji se objavljivao u nedjeljnim prilozima i kroz humor prikazivao život djece iz siromašnih četvrti New Yorka. Naslovni protagonist je bio dječak obrijane glave i odjeven u ogromnu žutu spavaćicu na kojoj su često bili ispisivani satirički komentari na njegovu okolinu i društvena zbivanja, odnosno parodija tadašnjih senzacionalističkih reklamnih plakata. Ono što je kod *The Yellow Kida* predstavljalo novost bilo je i korištenje oblačića (balona) kao sredstva za prikazivanje govora protagonista. Zbog toga se *The Yellow Kid* često navodi kao prvi moderni, odnosno prvi strip u današnjem smislu riječi.

Strip je doživio ogroman uspjeh, koji se izrazio i kroz vezanu robu, odnosno uspješnu prodaju cigareta, žvakaćih guma, viskija, ženskih lepeza, šibica i drugih predmeta s likom Yellow Kida. Često se tumačilo da je razlog tome popularnost među novodoseljenim imigrantima koji nisu dobro znali engleski, ali su zato lako razumjeli stripove. Dijelom i zbog tih razloga je Yellow Kid navođen kao oličenje svega lošeg što su dotadašnji etablirani mediji vidjeli u stilu novinarstva na kome su inzistirali Joseph Pulitzer sa svojim *Worldom* i William Randolph Heast sa svojim *Heraldom*. Za njega se počeo koristiti izraz *novinarstvo Yellow Kida* () od koga će nastati izraz žuto novinarstvo.

## Vanjske veze

* Radio piece detailing the story behind the Yellow Kid, particularly his role in commercial advertising
* Billy Ireland Cartoon Library & Museum: (88 ''Yellow Kid'' pages) 
* ''New York Times Book Review'': "The Kid From Hogan's Alley" by John Canemaker
* R. F. Outcault Society's ''Yellow Kid'' site
* Yellow Kid Pinbacks
Richard F. Outcault

**Richard Felton Outcault** (14. januar 1863 – 25. septembar 1928) bio je američki strip crtač i scenarist, najpoznatiji kao autor serije *[[The Yellow Kid]]* i *[[Buster Brown]]*, zahvaljujući kojima je stekao reputaciju oca modernog stripa.

## Reference

## Vanjske veze

* Buster Brown
* The Life and Times of Buster Brown
Mirko Srzentić

**Mirko Srzentić** (Ulcinj 9. oktobar 1911 – Beograd, 1. februar 1935) je bio student prava, ubijen od policije tokom demonstracija studenata levičara u Beogradu, 1935. godine. Pripadao je Revolucionarnom studentskom pokretu na Beogradskom univerzitetu.

## Biografija

Mirko se kao gimnazist zainteresovao za borbu radničke klase, a odmah po stupanju na Pravni fakultet Beogradskog univerziteta povezao se s naprednim studentskim pokretom i u njemu bio veoma aktivan. Drugovi su ga doživljavali kao mirnog i povučenog ali veoma vrednog čoveka.

## Demonstracije

Pošto vladajući krugovi nisu političkim sredstvima mogli da zaustave plimu studentskog antifašističkog pokreta, oni su početkom 1935. pribegli drastičnim merama.

U nastojanju da uguši Revolucionarni studentski pokret, Jevtićeva vlada je januara 1935. u Višegradu otvorila poseban koncentracioni logor za studente komunističke i marksističke orijentacije. Logor u Višegradu je bio prvi koncentracioni logor u Jugoslaviji. 29. januara 1935. godine u taj logor je internirana prva grupa studenata iz Beograda, posle sukoba sa režimskom studentskom Organizacijom nacionalnih studenata (ORNAS).

1. februara je oko 1.000 studenata održalo velike demonstracije, zahtevajući da se njihovi internirani drugovi puste iz logora. Studenti su se zabarikadirali u zgradi Univerziteta na Studentskom trgu (tada Pravni fakultet) i rešili da štrajkom glađu prisile vlasti na popuštanje. Policija je tada opkolila zgradu Fakulteta i pokušala nasilno da prodre unutra, da bi rasturila demonstrante. Žandarmi su u ovom napadu upotrebili vatreno oružje i pucali na studente, koji su se branili kako su znali i umeli, ciglama, školskim klupama i raznim predmetima. Tokom borbi na ulazu Fakulteta, žandarmi su ubili Mirka Srzentića, posle čega su uspeli da prodru u zgradu, gde su uhapsili više stotina studenata.

Nakon hapšenja, nekoliko desetina studenata je upućeno u koncentracioni logor u Višegradu. Beogradski studenti su tamo organizovali partijsku i skojevsku organizaciju. Teški uslovi života u logoru izazvali su štrajk zatvorenika glađu. Pod pritiskom javnosti i borbe samih logoraša vlasti su već marta 1935. godine bile prisiljene da raspuste ovaj logor.

## Izvori

## Povezano
* Revolucionarni studentski pokret na Beogradskom univerzitetu
La Famille Fenouillard

**La Famille Fenouillard** () je francuski strip koji je stvorio Georges Colomb (alias Christophe), objavljen godine 1889. u dječjem časopisu *[[Le Petit Français illustré]]*, a koji se smatra prvim francuskim stripom. Originalno je nastao kao priča za djecu koja se pod naslovom *La Famille Cournouillet* objavljivala u časopisu *Journal de la Jeunesse*, praćena s ilustracijama. Nekoliko mjeseci kasnije Colomb ju je preradio i preimenovao, smatrajući da će dječja publika lakše razumjeti slike nego tekst. Protagonisti su četvoro članova porodice Fennouillard - otac, majka i dvije kćeri - koji odluče poći na izlet, a sticajem okolnosti završe na putovanju oko svijeta. 

Godine 1961. je na temelju stripa snimljen istoimeni igrani film.

### Vanjske veze

* Lien vers la bd
Happy Hooligan

***Happy Hooligan*** je bio humoristički strip američkog autora Fredericka Burra Oppera koji se redovno objavljivao od 1900. do 1932. Naslovni protagonist je bio siromašni irski doseljenik u SAD koji je doživljavao razne neugodnosti zbog siromaštva i neuglednog izgleda, ali nikada nije gubio nadu u bolje sutra. Strip je stekao toliku popularnost da je J. Stuart Blackton između 1900. i 1902. o glavnom junaku snimio nekoliko kratkih igranih filmova, te je tako Happy Hooligan postao prvi ekranizirani strip junak. Happy Hooligan je svoju popularnost zadržao decenijama, tako da su godine 1930. američki predsjednici Coolidge i Hoover sudjelovali na ceremoniji proslave njegovog "rođendana". Međutim, već dvije godine kasnije izlaženje stripa je obustavljeno, nakon što je Opperu oslabio vid i nije ga više mogao crtati.

## Vanjske veze
* IMDb entry
* Toonopedia
* Comiclopedia: Opper
* Happy Hooligan Dance and Two Step (sheet music)
Frederick Burr Opper

**Frederick Burr Opper** (2. januar 1857 – 28. august 1937) bio je američki karikaturist i crtač stripova, najpoznatiji kao autor *[[Happy Hooligan]]a*, jednog od najpopularnijih ranih stripova.

## Izvori

## Vanjske veze

* Opper cartoons for 1900 election  ridiculing TR and McKinley as pawns of Trusts and Sen. Hanna
* Ohio State University Cartoon Research Library - brief bio. 
* Britannica Student Encyclopedia: brief biography
* Graphic Witness: biographical essay 
* Billy Ireland Cartoon Museum & Library 
* Lambiek: Opper
* Andy's Early Comics Archive (pre-1893) 
* Fred Opper
* ''Happy Hooligan'' (1905) Andy's Early Comics Archive 
* ''Adolph from Hamburg''
* ''Herr Professor Schuetzenfest''
* Various other comic samples, editorial and magazine work 1 2 *3 *4 *5
* ''Willie and His Papa'' - Opper cartoons about Theodore Roosevelt and William McKinley, Grosset & Dunlap, 1900. 
* ''Our Antediluvian Ancestors''at Don Markstein's Toonopedia.  from the original on April 4, 2012.
J. S. Blackton

**James Stuart Blackton** (5. januar 1875 – 13. august 1941), najčešće navođen kao **J. Stuart Blackton**, bio je američki sineast iz ere nijemog filma, poznat po prvim eksperimentima s filmskom animacijom te kao osnivač i direktor kompanije Vitagraph Studios.

## Izabrana filmografija
* *[[The Automobile Thieves]]* (1906)
* *[[The Virgin Queen (1923 film)|The Virgin Queen]]* (1923)
* *[[On the Banks of the Wabash (film)|On the Banks of the Wabash]]* (1923)
* *[[Bride of the Storm]]* (1926)

## Medijske datoteke

Image:The Enchanted Drawing.ogv|*The Enchanted Drawing* (1900)
Image:Humorous Phases of Funny Faces.ogg|*[[Humorous Phases of Funny Faces]]* (1906),


## Vanjske veze
* 
* *Before Walt* Inkwell Images, Inc. (DVD, 2006)
* Filmography  at Fandango.com
Rudolph Dirks

**Rudolph Dirks** (Heide, Provincija Schleswig-Holstein, 26. februar 1877 &ndash; New York, 20. april 1968) bio je američki strip crtač rodom iz Njemačke, poznat kao jedan od najranijih i najuticajnijih umjetnika u historiji stripa. Godine 1897. je započeo rad na *[[The Katzenjammer Kids]]*, popularnom stripu o dva nestašna dječaka koji se objavljuje do današnjih dana. Njega je stvorio za Hearstove novine *[[New York Journal]]*. Godine 1912. je napustio Journal, ali je iste likove nastavio raditi u stripu *The Captain and the Kids*. Pripisuje mu se niz inovacija koje su postale standard strip-izražavanja - oblačići za misli likova, zvijezde kao simbol bola i piljenje drva kao simbol hrkanja.

## Izvori

## Literatura
* Dirks, Rudolph. *The Katzenjammer Kids.* (1908), Dover Publications, New York 1974 (Repr.), 
* Sheridan, Martin. *Comics and Their Creators*. Westport, Connecticut: Hyperion Press, 1977.
* Marschall, Richard. *America's Great Comic Strip Artists*. New York: Abbeville Press, 1989.
* Eckhorst, Tim. *Rudolph Dirks – Katzenjammer, Kids & Kauderwelsch* (2012), Deich Verlag, Wewelsfleth 2012, 
* Comic-Pionier Rudolph Dirks - Mickys deutscher Großvater, *[[einestages]] - Zeitgeschichten auf Spiegel Online*, 8. Juli 2012
The Enchanted Drawing

***The Enchanted Drawing*** je američki kratki crno-bijeli nijemi film snimljen 1900. u režiji J. Stuart Blacktona. U njemu Blackton nastupa u ulozi umjetnika koji crta portret čovjeka čije se raspoloženje mijenja u skladu s predmetima dodanim na sliku. Kao i mnoga slična ostvarenja, The Enchanted Drawing je prvenstveno služio kao sredstvo za demonstraciju filmskih trikova; ponekad se od strane historičara naziva prvim animiranim filmom.

## Vanjske veze
* 
* ''The Enchanted Drawing'' at the Library of Congress
* ''The Enchanted Drawing'' at YouTube